Diari Oficial de la Generalitat Valenciana


Sumari del DOGV 4128, del 15-11-2001 (2001/10332)

Informació pública del programa per al desenvolupament de l'actuació integrada en sòl urbà zona sud Mal Rec, de l'àrea de repartiment Mal Rec de les normes subsidiàries vigents de l'Alcúdia de Crespins.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4128

Data del DOGV
:   15-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10733


Organisme emissor
:   Ajuntament de l'Alcúdia de Crespins

Tipus de document
:   Anunci

Informació pública del programa per al desenvolupament de l'actuació integrada en sòl urbà zona sud Mal Rec, de l'àrea de repartiment Mal Rec de les normes subsidiàries vigents de l'Alcúdia de Crespins. [2001/A10971]
  
Vista la proposta del programa per al desenvolupament d'actuació integrada en sòl urbà zona sud Mal Rec de l'àrea de repartiment Mal Rec de les normes subsidiàries vigents de l'Alcúdia de Crespins, presentada per l'Agrupació d'Interés Urbanístic Zona Sud Mal Rec per al desenvolupament de l'actuació integrada configurada per les illes de cases B 22 E 12 i edifici de la B 21, segons la delimitació, els plànols de la qual es troben en el projecte de reparcel·lació aportat acompanyat de la documentació següent: programa, avantprojecte d'urbanització, sol·licitud de cèdula d'urbanització i annex documental.
  
L'objecte de l'actuació integrada que es pretén emprendre, el constitueix el desenvolupament urbanístic dels terrenys inclosos en l'àmbit de la unitat d'execució zona sud Mal Rec adés definida.
  
Vist l'article 45 i següents de la Llei 6/1994, Reguladora de l'Activitat Urbanística, i fent ús de les facultats atribuïdes a aquesta Alcaldia, he decidit:
  
Primer
  
Sotmetre a informació pública, mitjançant la publicació en un diari d'informació general editat a la Comunitat Valenciana i en el Diari Oficial de la Generalitat Valenciana, la proposta de programa d'actuació integrada, projecte de reparcel·lació i projecte d'urbanització durant el termini de 20 dies. El termini començarà a comptar des de la publicació d'aquest anunci en el Diari Oficial de la Generalitat Valenciana.
  
Segon
  
La documentació adés indicada estarà depositada a les oficines municipals de l'Ajuntament de l'Alcúdia de Crespins, plaça de la Constitució, 3. Durant el període d'informació pública qualsevol persona podrà sol·licitar que li siga exhibida la documentació presentada per a consulta a les oficines municipals de l'Ajuntament de l'Alcúdia de Crespins, podent-s'hi presentar tant al·legacions com alternatives tècniques que pretenguen competir amb l'exposada al públic.
  
Tercer
  
Les edificacions consolidades que es troben en l'àmbit de l'actuació estan situades a:
  
- Plaça de Jaume I, 3. Referència cadastral: 8764517 Y J0186D
  
- Plaça de Jaume I, 5. Referència cadastral; 8764530 Y J0186D
  
- Avinguda de les Corts Valencianes, 11. Referència cadastral: 8564705 Y J0186S
  
- Avinguda de les Corts Valencianes, 13A. Referència cadastral: 8564706 Y J0186S.
  
Queden exemptes de les costes d'urbanització assumides en el seu moment per l'entitat promotora que les va executar.
  
Quart
  
Les proposicions juridicoeconòmiques podran presentar-se durant els cinc dies següents al vencimient del termini d'informació pública. Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els terminis anteriors es prorrogaran per 20 dies addicionals. S'anunciarà la pròrroga al tauler d'anuncis de l'Ajuntament i es comunicarà a les persones que per desconéixer-la presenten pliques prematurament.
  
Cinqué
  
L'acte d'obertura de pliques s'efectuarà el primer dia hàbil següent al termini de presentar-les:
  
Cosa que es fa pública per tal de complir el que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.